|  |  |
| --- | --- |
|  ГРБОВИ ЗА МЕМОРАНДУМ | Republica SerbiaProvincia Autonomă Voivodina**Secretariatul Provincial pentru Educaţie, Reglementări,****Administraţie şi Minorităţile Naţionale - Comunităţile Naţionale**Bulevar Mihajla Pupina 16, 21000 Novi SadT: +381 21 487 4867ounz@vojvodinа.gov.rs |
|  | NUMĂRUL: 002734375 2024 09427 001 001 000 001 |  DATA: 27.09.2024 |

 În baza articolului 5 din Hotărârea Adunării Provinciei privind repartizarea mijloacelor bugetare pentru finanțarea și cofinanțarea activităților de program și proiectelor din domeniul educației și instrucției elementare și medii și al nivelului de trai al elevilor din Provincia Autonomă Voivodina ("Buletinul oficial al P.A.V.", numărul 14/15 şi 10/17), articolului 3 din Regulamentul privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale – Comunităţile Naţionale pentru finanţarea şi cofinanţarea activităţilor, programelor şi proiectelor consiliilor naţionale ale minorităţilor naţionale în domeniul învăţământului elementar şi mediu („Buletinul oficial al P.A.V.“, nr. 9/16 şi 36/17), raportat la Hotărârea Adunării Provinciei privind bugetul Provinciei Autonome Voivodina pentru anul 2024 („Buletinul oficial al P.A.V.“, nr. 45/2023, şi 37/2024-reechilibrare), Secretariatul Provincial pentru Educaţie, Reglementări, Administraţie şi Minorităţile Naţionale – Comunităţile Naţionale publică

### CONCURS

**PENTRU FINANŢAREA ŞI COFINANŢAREA ACTIVITĂŢILOR, PROGRAMELOR ŞI PROIECTELOR CONSILIILOR NAŢIONALE ALE MINORITĂŢILOR NAŢIONALE ÎN DOMENIUL ÎNVĂŢĂMÂNTULUI ELEMENTAR ŞI MEDIU ÎN P.A. VOIVODINA PENTRU ANUL 2024 – DOTAREA PREGĂTIRII ŞI ELABORĂRII TESTELOR ŞI EXERCIŢIILOR ÎN LIMBILE MINORITARE**

Concursul se publică pentru finanţarea şi cofinanţarea activităţilor, programelor şi proiectelor consiliilor naţionale ale minorităţilor naţionale în domeniul dezvoltării şi ridicării calităţii învăţământului elementar şi mediu în limbile/limbajul minorităţilor naţionale – comunităţilor naţionale în Provincia Autonomă Voivodina, mai ales pentru dotarea pregătirii şi elaborării testelor şi exerciţiilor în limbile minorităţilor naţionale, pentru competiţiile la toate nivelurile, de la cel comunal şi regional până la cel republican, organizate de Ministerul Învăţământului al Republicii Serbia.

Concursul se publică pentru cuantumul total de **1.000.000,00 dinari**, care se repartizează:

1. pentru activităţi, programe şi proiecte **în domeniul învăţământului elementar 700.000,00 dinari** şi
2. pentru activităţi, programe şi proiecte **în domeniul învăţământului mediu 300.000,00 dinari**.

Drept de participare la concurs au consiliile naţionale ale minorităţilor naţionale cu sediul pe teritoriul Provinciei Autonome Voivodina, pentru activităţi, programe şi proiecte din domeniul dezvoltării şi ridicării calităţii învăţământului elementar şi mediu în limbile/limbajul minorităţilor naţionale – comunităţilor naţionale din Provincia Autonomă Voivodina.

Cu prilejul examinării cererilor prezentate la concurs şi deciderii cu privire la repartizarea mijloacelor, se vor aplica următoarele criterii:

1. răspunsul la tema proiectului (obiectivele şi activităţile proiectului sunt în conformitate cu priorităţile concursului, obiectivele proiectului sunt clare, concrete şi realizabile, activităţile sunt reale şi adecvate pentru atingerea obiectivelor),
2. impactul proiectului propus (mărimea grupului ţintă, gradul încadrării grupului ţintă căreia îi este destinat proiectul, vizibilitatea proiectului, durabilitatea rezultatului proiectului),
3. competenţa propunătorului şi experienţa de până în prezent (experienţa de până în prezent la realizarea proiectelor care contribuie la avansarea activităţii instructiv-educative).

Cererile prezentate le examinează comisia pe care o desemnează secretarul provincial pentru educaţie, reglementări, administraţie şi minorităţile naţionale – comunităţile naţionale (în continuare: secretarul provincial).

Comisia nu va examina cererile incomplete şi cele care n-au ajuns în timp util sau cererile completate incorect, cererile care n-au fost depuse de către persoanele autorizate, precum nici cererile care nu fac obiectul Concursului.

Secretariatul Provincial pentru Educație, Reglementări, Administrație și Minoritățile Naționale – Comunitățile Naționale (în continuare: Secretariatul) îşi rezervă dreptul de a cere de la semnatarul cererii, după necesitate, documentaţie şi informaţii suplimentare, respectiv de a stabili, pentru alocarea mijloacelor, îndeplinirea condiţiilor suplimentare;

Cererile şi documentaţia anexată nu se restituie semnatarilor.

Decizia privind acordarea mijloacelor o emite secretarul provincial, în baza propunerii comisiei de concurs.

Decizia secretarului provincial este definitivă şi împotriva ei nu se poate prezenta cale de atac.

Rezultatele Concursului vor fi publicate pe site-ul Secretariatului, acesta neavând obligaţia de a-şi justifica hotărârile.

Cu semnatarii cererilor cărora le-au fost aprobate mijloace, Secretariatul va încheia contract privind finanţarea, respectiv cofinanţarea activităţilor, în baza căruia se va face plata mijloacelor.

**Termenul de prezentare a cererilor este 10.10.2024.**

 Cererile se prezintă în exclusivitate pe formularele de concurs ale Secretariatului.

 Documentaţia de concurs completă se poate prelua începând cu **02.10.2024** pe web adresa Secretariatului: [www.puma.vojvodina.gov.rs](http://www.puma.vojvodina.gov.rs)

 Anexat cererii se prezintă obligatoriu fotocopiile următoarelor documente:

* adeverinţa privind înmatricularea consiliului naţional la organul competent şi
* adeverinţa privind codul de identificare fiscală (CIF).

 Cererile se prezintă personal, prin depunerea la registratura organelor provinciale ale administraţiei din Novi Sad (edificiul **Guvernului Provincial**) sau se trimit prin poştă pe adresa:

**Secretariatul Provincial pentru Educaţie, Reglementări, Administraţie
şi Minorităţile Naţionale - Comunităţile Naţionale**

21000 Novi Sad

Bulevar Mihajla Pupina 16

CU MENŢIUNEA:

 **PENTRU CONCURSUL**

**PENTRU FINANŢAREA ŞI COFINANŢAREA ACTIVITĂŢILOR,**

**PROGRAMELOR ŞI PROIECTELOR CONSILIILOR NAŢIONALE ALE MINORITĂŢILOR NAŢIONALE ÎN DOMENIUL ÎNVĂŢĂMÂNTULUI ELEMENTAR ŞI MEDIU - DOTAREA PREGĂTIRII ŞI ELABORĂRII TESTELOR ŞI EXERCIŢIILOR ÎN LIMBILE MINORITARE**

 SECRETAR PROVINCIAL

Róbert Ótott